અખિલંદિનીને શરુઆતમાં ગર્ભધારણ કરવામાં તકલીફ થઈ રહી હતી. જોકે, પછી 3 વર્ષ સુધી તેની સારવાર ચાલી હતી. આ પછી જ્યારે તેને ગર્ભ રહ્યો ત્યારે જુડવા બાળકો થયા હતાં. જ્યારે ડોક્ટરે તેને જાણ કરી કે તે જુડવા બાળકોની મા બનવાની છે. તો ખુશીથી ઉછળી પડી હતી. પહેલા આવું થતું નહોતું. જુડવા બાળકો થાય તેવું ઓછું સાંભળવા મળતું હતું. જોકે, હવે આ ટ્રેન્ડ કોમન થઈ ગયો છે. પહેલા 70 ડિલિવરીમાંથી એક ઘરમાં જુડવા બાળકો થતાં હતાં. ડોક્ટર નરેન્દ્રના જણાવ્યાનુસાર હવે તેમાં દસ ગણો વધારો થયો છે. ડોક્ટર નરેન્દ્ર ઈન્ડિયન સોસાયટી ફોર અસિસ્ટેડ રિપ્રોડક્શનના પ્રેસિડન્ટ છે.